Linkaičių geležinkelio stotelė

Linkaičių geležinkelio stotelė – krovininė stotis Linkaičių kaime, į pietryčius nuo Radviliškio. Ties stotele į pietryčius išsišakoja geležinkelis Vilnius–Klaipėda ir geležinkelis Radviliškis–Daugpilis. Išlikęs senasis stoties pastatas (pastatytas 1951 m.).

 Istorija 
miniatiūra|left|Pastatai prie geležinkelio stoties

Atidaryta XX a. tarpukariu. Inžinierius ir būsimasis ministras Konstantinas Šakenis pasakojo, kad apie 1920 m. ties Linkaičiais įvyko traukinių katastrofa, kai prekinis traukinys, vykęs iš Baisogalos į Radviliškį, susidūrė su darbiniu traukiniu Panevėžys–Linkaičiai–Radviliškis. Vienas garvežys nuvirto į griovį, 2–3 vagonai buvo sudaužyti, keletas kelio tarnybos darbininkų buvo sužeista, 1–2 žuvo. Nelaimė įvyko trečią Velykų dieną, ją sukėlė įkaušę garvežių mašinistai, sumanę palenktyniauti lygiagrečiais bėgiais, kurie vėliau sueina į bendrą kelią.

1937–1940 m. į šiaurę nuo Linkaičių geležinkelio stoties veikė Lietuvos kariuomenės Linkaičių artilerijos dirbtuvės. Iki jų nutiesta geležinkelio atšaka ir įrengta stotis Miškas. Šia atšaka kursavo priemiestiniai traukiniai, vežioję darbininkus iš Radviliškio į dirbtuves. Atšaka veikė ir sovietmečiu, ji aptarnavo sovietų kariuomenę. Atšaka išlikusi iki šiol, bet nenaudojama. Atkūrus Nepriklausomybę nuo 1992 m. greta išlikusių Linkaičių artilerijos dirbtuvių pastatų veikia Lietuvos kariuomenės generolo leitenanto M. Pečiulionio arsenalas.

Anksčiau geležinkelio stotis turėjo atskiros gyvenvietės statusą, bet 2014 m. rugsėjo 10 d. buvo prijungta prie Linkaičių kaimo.

 Gyventojai 

 Šaltiniai 

Kategorija:Radviliškio rajono savivaldybės geležinkelio stotys
Kategorija:Panaikintos Radviliškio rajono savivaldybės gyvenvietės